કન્નુર: કેરળ સીપીએમના સચિવ કોડિયારી બાલકૃષ્ણને સેનાને લઈ કરેલા વિવાદાસ્પદ નિવેદનમાં જણાવ્યું હતું કે સેનાને જો પૂરો અધિકાર આપવામાં આવે તો તે કંઈ પણ કરી શકે છે, જેમાં સેના મહિલાઓનાં અપહરણ અને બળાત્કાર કરી શકે છે તેમજ કોઈને ગોળી મારી ઠાર કરી શકે છે તેમ છતાં સેનાને સવાલ કરવાનો કોઈને હક નથી. સમાચાર સંસ્થા એએનઆઈના જણાવ્યા અનુસાર કન્નુરમાં લઘુમતીઓના સંરક્ષણ અંગેના એક સેમિનારમાં બાલકૃષ્ણને જણાવ્યું હતું કે તે (સેના) કોઈની સાથે કંઈ પણ કરી શકે છે. ચારથી વધુ લોકોને સાથે જોતાં તે ગોળી મારી શકે છે તેમજ તે (સેના) કોઈ પણ મહિલાનું અપહરણ કરીને તેના પર દુષ્કર્મ કરી શકે છે.